**Landkreis Bautzen** (østsorbisk: *Wokrjes Budyšin*) var en Landkreis i den østlige delen av Fristaten Sachsen med Bautzen og Bischofswerda som de største byene. Kretsen ble opprettet den 1. august 1994 gjennom en sammenslåing av den tidligere Kreis Bautzen med Landkreis Kamenz. Kretsen var medlem av Euroregion Neiße.

Geografi
--------

Kretsen grenset i vest og nord mot Landkreis Kamenz, i øst mot Niederschlesischer Oberlausitzkreis, i sørøst mot Landkreis Löbau-Zittau, og i sør mot Landkreis Sächsische Schweiz og Tsjekkia.

Kretsen strakk seg fra hedeområder og tjern som tilhører Oberlausitzer Heide- und Teichlandschaft i nord, over Lausitzer Bergland, Wilthen og Cunewalde (på folkemunne kalt *Oberland*) frem til den tsjekkiske grensen ved Sohland an der Spree.

Den største elven i kretsen var Spree, som fløt gjennom hele Landkreis Bautzen. Mindre elver var Löbauer Wasser, Kleine Spree og Wesenitz, som hadde sin beliggenhet i nærheten av Bischofswerda. Den største innsjøen i areal var Talsperre Bautzen.

I den nordlige delen av kretsen var det tallrike mindre vatn og innsjøer, som var populære for fiskere. I nord var kretsen preget av furuskog, i den midterste delen var det mye jordbruk, mens Lausitzer Bergland var dominert av furuskog og andre tresorter.

Den 1. august 1994 ble den 955 km 2 store Landkreis Bautzen utvidet med den største delen av Landkreis Bischofswerda og fikk et areal på 961,12 km 2.

I forbindelse med kretsreformen i Sachsen i 2008 ble Landkreis Bautzen den 1. august 2008 slått sammen med den tidligere kretsen Landkreis Kamenz og den kretsfrie byen Hoyerswerda til den nye kretsen Landkreis Bautzen.

Byer og landkommuner
--------------------

Landkreis Bautzen bestod av 6 byer og bykommuner, og 25 landkommuner (*Gemeinde*). 13 av disse kommunene inngikk i 6 interkommunale forvaltningsfellesskap og forvaltningsforbund. Nedenfor ser vi kommunenes innbyggertall pr 31. desember 2008.

|  |  |
| --- | --- |
| **Byer**1. Bautzen *Budyšin* (41.161)
2. Bischofswerda (12.395)
3. Hoyerswerda *Wojerecy* (39.214)
4. Schirgiswalde (2958)
5. Weißenberg *Wospork* (3436)
6. Wilthen (5744)

**Forvaltningsfellesskap** og **Forvaltningsforbund*** Forvaltningsfellesskapet Bischofswerda med Bischofswerda og Rammenau
* Forvaltningsfellesskapet Großharthau med Frankenthal og Großharthau
* Forvaltningsfellesskapet Großpostwitz-Obergurig med Großpostwitz og Obergurig
* Forvaltningsfellesskapet Malschwitz med Guttau og Malschwitz
* Forvaltningsfellesskapet Neschwitz med Neschwitz og Puschwitz
* Forvaltningsfellesskapet Schirgiswalde med Crostau, Kirschau og Schirgiswalde
 | **Kommuner**1. Burkau *Porchow* (2884)
2. Crostau (1627)
3. Cunewalde (5274)
4. Demitz-Thumitz (2944)
5. Doberschau-Gaußig *Dobruša-Huska* (4439)
6. Frankenthal (1023)
7. Göda *Hodźij* (3344)
8. Großdubrau *Wulka Dubrawa* (4482)
9. Großharthau (3178)
10. Großpostwitz *Budestecy* (2957)
11. Guttau *Hućina* (1649)
12. Hochkirch *Bukecy* (2526)
13. Kirschau (2468)
14. Königswartha *Rakecy* (3864)
15. Kubschütz *Kubšicy* (2835)
16. Malschwitz *Malešecy* (3665)
17. Neschwitz *Njeswačidło* (2503)
18. Neukirch/Lausitz (5323)
19. Obergurig *Hornja Hórka* (2197)
20. Puschwitz *Bóšicy* (955)
21. Radibor *Radwor* (3471)
22. Rammenau (1456)
23. Schmölln-Putzkau (3285)
24. Sohland an der Spree (7340)
25. Steinigtwolmsdorf (3262)
 |

|  |  |
| --- | --- |
| Oppslagsverk/autoritetsdata | VIAF
 |